Motzondo-belarri ilaundun

Motzondo-belarri ilaunduna (Panus neostrigosus edo Lentinus strigosus) Polyporaceae familiako onddo bat da. Ezin da jan, haragi gogorra eta mikatza du. Fotogenikoa, ikusgarria.

Sinonimoa: Panus rudis.

Deskribapena 
Kapela: Batzuetan inbutu forman, 4 eta 7 cm bitarteko diametrokoa, morexka hasieran, morexka-gorrixka ondoren eta azkenik okre kolorekoa erreflexu arrosakarekin. Ertza oso biribildua. Ile hirtsutuz estalitako gainazala.

Orriak: Oso dekurrenteak, zurixkak edo okreak, tonu morexkekin, kapelaren kolorearen antzeko isla ematen diotenak.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Alboan, oso laburra, batzuetan sesila.

Haragia: Zurixka, elastikoa, zaila, ia larrukara; Irin usain leuna du eta zapore mikatza edo akrea.

Etimologia: Panus terminoa latinetik dator, eta tumorea, hantura, esan nahi du. Rudis epitetoa ere latinetik dator, zimurtsua, hirtsutua esan nahi duen "rudis" hitzetik. Bere kapelarengatik.

Jangarritasuna 
Ez du balio sukaldaritzarako, haragi gogorra du eta zapore mingotsekoa.

Nahasketa arriskua 
Panus torulosus delakoarekin nahas daiteke eta baita Panus conchatus perretxikoarekin ere, baina honen kapelaren gainazala leuna da.

Sasoia eta lekua 
Udaberrian eta udazkenean, hostogalkorren motzondoetan eta adar hiletan, baina batzuetan koniferoen artean ere agertzen da.

Banaketa eremua 
Amerika, Europa, Errusia, Japonia, Ekuatore Afrika.

Erreferentziak

Kanpo estekak 

Lentinus
Onddo jangarriak